मगर बहुत जल्द, एक ऐसी घटना घटनेवाली है जिसे देखकर सब दंग रह जाएँगे। इस बारे में बाइबल कहती है: “जो दस सींग तू ने देखे, वे और पशु उस वेश्‍या से बैर रखेंगे, और उसे लाचार और नङ्‌गी कर देंगे; और उसका मांस खा जाएंगे, और उसे आग में जला देंगे।” (प्रकाशितवाक्य 17:16) जी हाँ, दुनिया की सरकारें, बुरे कामों को बढ़ावा देनेवाले धर्मों पर अचानक हमला करेंगी और उन्हें खाक में मिला देंगी! यह घटना वाकई दुनिया को हिलाकर रख देगी। आखिर सरकारों को ऐसा करने के लिए क्या बात उकसाएगी? बाइबल की प्रकाशितवाक्य किताब जवाब देती है: “परमेश्‍वर उन के मन में यह डालेगा, कि वे उसकी मनसा पूरी करें।” (तिरछे टाइप हमारे; प्रकाशितवाक्य 17:17) इसमें कोई शक नहीं कि परमेश्‍वर उन धर्मों से लेखा लेगा जो उसके नाम से बुरे काम करते हैं। वह उनकी घिनौनी करतूतों के लिए उन्हें ज़रूर सज़ा देगा। ऐसा करने के लिए परमेश्‍वर उन्हीं सरकारों को उकसाएगा जिनके साथ इन धर्मों की गहरी साँठ-गाँठ है। इस तरह वह इंसाफ की माँग पूरी करेगा।